CELEX: 62020TN0490
Language: da
Date: 2018-08-02 00:00:00
Title: Sag T-490/20: Sag anlagt den 2. august 2020 — CH og CN mod Parlamentet

5.10.2020   
            
            
               DA
            
            
               Den Europæiske Unions Tidende
            
            
               C 329/18
            
         
      Sag anlagt den 2. august 2020 — CH og CN mod Parlamentet
      (Sag T-490/20)
      (2020/C 329/36)
      Processprog: fransk
      
         Parter
      
      
         Sagsøgere: CH og CN (ved advokat C. Bernard-Glanz)
      
         Sagsøgt: Europa-Parlamentet
      
         Sagsøgernes påstande
      
      
                  —
               
               
                  Sagen fremmes til realitetsbehandling.
               
            
                  —
               
               
                  Annullation af de anfægtede afgørelser, for så vidt som der ikke heri tages endelig stilling til realiteten af de anmeldte forhold om psykisk chikane.
               
            
                  —
               
               
                  Sagsøgte tilpligtes at betale hver af sagsøgerne et beløb på 5 000 EUR, efter ret og billighed, i erstatning for det ikke-økonomiske tab, der er forvoldt ved overskridelsen af en passende frist, med tillæg af morarenter indtil fuld betaling sker.
               
            
                  —
               
               
                  Sagsøgte tilpligtes at betale hver af sagsøgerne et beløb på 100 000 EUR, efter ret og billighed, i erstatning for det ikke-økonomiske tab, der er forvoldt ved den manglende endelige stillingtagen til realiteten af de anmeldte forhold om psykisk chikane, med tillæg af morarenter indtil fuld betaling sker.
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af Parlamentets afgørelser af 13. september 2019, hvorved denne institutions ansættelsesmyndighed, som svar på sagsøgernes ansøgninger om bistand, ikke tog endelig stilling til realiteten af de anmeldte forhold om psykisk chikane, har sagsøgerne anført to anbringender.
      
                  1.
               
               
                  Første anbringende om tilsidesættelse af bistandspligten og af artikel 24 i vedtægten for tjenestemænd i Den Europæiske Union (herefter »vedtægten«) med den begrundelse, at Parlamentets ansættelsesmyndighed ved ikke at tage endelig stilling til eksistensen af de anmeldte forhold om psykisk chikane tilsidesatte den bistandspligt, som påhviler den.
               
            
                  2.
               
               
                  Andet anbringende om tilsidesættelse af omsorgspligten og af princippet om god forvaltning, samt tilsidesættelse af retten til værdighed og af artikel 1 og artikel 31 i Den Europæiske Unions charter om grundlæggende rettigheder, med den begrundelse, at Parlamentets ansættelsesmyndighed ved ikke at tage endelig stilling til eksistensen af de anmeldte forhold om psykisk chikane tilsidesatte princippet om god forvaltning og sin omsorgspligt, og således tilsidesatte sagsøgernes ret til menneskelig værdighed.